b'\n_START_ARTICLE_\nAlopecosa pulverulenta\n_START_SECTION_\nUtseende\n_START_PARAGRAPH_\nAlopecosa pulverulenta er lyst brun eller r\xc3\xb8dbrun, med lysere eller m\xc3\xb8rkere flekker. Den har en bred langsg\xc3\xa5ende lysere midtlinje over hode-bryst partiet. Den fortsetter p\xc3\xa5 bakkroppen, uten \xc3\xa5 bli oppbrutt i flekker. Beina er oransjebrune._NEWLINE_Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (m\xc3\xb8nster). For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd._NEWLINE_Kroppen er todelt i en bakkropp (abdomen) og et hode-bryst parti (prosoma eller cephalothorax). Foran p\xc3\xa5 hodet er det \xc3\xa5tte \xc3\xb8yne, hvorav de to midterste er langt st\xc3\xb8rre enn de andre.'